สถานะนครในประเทศอินโดนีเซีย

ตามกฎหมายของประเทศอินโดนีเซีย คำว่า "นคร" หรือ โกตา () ใช้เรียกหน่วยการบริหารระดับที่สองของประเทศอินโดนีเซียและมีฐานะเทียบเท่ากับอำเภอ หรือ กาบูปาเต็น () ซึ่งนครจะแตกต่างจากอำเภอในแง่ที่ว่ารายได้หลักของนครจะมาจากแหล่งอื่นนอกเหนือจากการเกษตร และประชากรของนครจะหนาแน่นกว่า อย่างไรก็ตาม คำว่า "นคร" ในอดีตมีหลักเกณฑ์ที่แตกต่างออกไป

 นิยามคำว่า "นคร" ในอดีต 

 เคอเมนเตอ 
ในสมัยอาณานิคมเนเธอร์แลนด์ นครถูกปกครองโดยใช้ชื่อ เคอเมนเตอ () หรือเทศบาลหลังจากที่มีการประกาศพระราชบัญญัติการกระจายอำนาจใน ค.ศ. 1903 เคอเมนเตอ เป็นหน่วยการบริหารระดับที่สาม

 โกตาเบอซาร์ และ โกตาเกอจิล 
ชื่อ โกตาเบอซาร์ () หรือ "เมืองใหญ่" และ โกตาเกอจิล () หรือ "เมืองเล็ก" ได้รับการประกาศใช้ตามรัฐบัญญัติฉบับที่ 22 ประจำ ค.ศ. 1948 โดย โกตาเบอซาร์ เทียบได้กับ กาบูปาเต็น หรืออำเภอซึ่งเป็นหน่วยการบริหารระดับที่สอง ในขณะที่ โกตาเกอจิล เป็นหน่วยการบริหารระดับที่สาม

 โกตารายา โกตามาดียา และ โกตาปราจา 
หลังจากที่รัฐบัญญัติฉบับที่ 18 ประจำ ค.ศ. 1965 มีผลบังคับใช้ นครในประเทศอินโดนีเซียแบ่งออกเป็นสามประเภท ได้แก่ โกตารายา () ซึ่งมีฐานะเทียบเท่ากับจังหวัด โกตามาดียา () ซึ่งมีฐานะเทียบเท่ากับอำเภอ และ โกตาปราจา () ซึ่งมีฐานะเทียบเท่ากับตำบลหรือ เกอจามาตัน () กรุงจาการ์ตาเป็นนครเพียงแห่งเดียวที่มีฐานะเป็น โกตารายา เนื่องจากเป็นเมืองหลวงของประเทศ

สถานะ โกตารายา และ โกตาปราจา ถูกยกเลิกใน ค.ศ. 1974 ในขณะที่ โกตามาดียา ใช้เรียกพื้นที่เขตเมืองส่วนใหญ่ในประเทศอินโดนีเซียจนถึง ค.ศ. 1999

 โกตา 

คำว่า "โกตา" ถูกนำมาใช้เรียกแทน โกตามาดียา หลังสิ้นสุดรัฐบาลของซูฮาร์โต โดย โกตา จะปกครองโดยนายกเทศมนตรีหรือ วาลีโกตา () ซึ่งได้รับเลือกตั้งจากประชาชนในท้องถิ่นและดำรงตำแหน่งสมัยละห้าปี ไม่เกินสองสมัยติดต่อกัน

 สถานะนครของกรุงจาการ์ตา 
300px|thumb|อาคารศาลาว่าการกรุงจาการ์ตา
บาตาฟียาหรือจาการ์ตาในปัจจุบันเป็นเมืองแรกที่ได้รับการพัฒนาขึ้นเป็นเมืองโดยจักรวรรดิดัตช์ ในวันที่ 4 มีนาคม ค.ศ. 1621 ได้มีการจัดตั้งสภานครหรือ สตัด () ขึ้นที่บาตาฟียา และต่อมาในวันที่ 1 เมษายน ค.ศ. 1905 บาตาฟียาได้กลายเป็น เคอเมนเตอ แห่งแรกในหมู่เกาะอินเดียตะวันออกของเนเธอร์แลนด์ และจนถึงการประกาศเอกราชของประเทศอินโดนีเซีย บาตาฟียาหรือจาการ์ตาก็ยังคงเป็นนครขึ้นกับจังหวัดชวาตะวันตก ก่อนที่จะเปลี่ยนสถานะเป็นนครระดับจังหวัดครั้งแรกหลังมีการประกาศใช้รัฐบัญญัติฉบับที่ 1 ประจำ ค.ศ. 1957 แม้ว่าตามกฎหมายของอินโดนีเซียจะถือว่าจาการ์ตาเป็นจังหวัด แต่โดยพฤตินัยแล้วจาการ์ตาก็ยังคงถูกมองว่าเป็น "นคร" อยู่ ในฐานข้อมูลสถิติของสหประชาชาติก็ยังคงระบุว่าจาการ์ตาเป็น "นคร"

 รายชื่อนครในประเทศอินโดนีเซีย 

นครวันที่มีสถานะนครสถานะนครครั้งแรกจังหวัดที่ตั้งในปัจจุบันจาการ์ตา4 มีนาคม ค.ศ. 1621สตัดเขตเมืองหลวงพิเศษจาการ์ตาโบโกร์1 เมษายน ค.ศ. 1905เคอเมนเตอชวาตะวันตกบันดุง1 เมษายน ค.ศ. 1906เคอเมนเตอชวาตะวันตกบลีตาร์1 เมษายน ค.ศ. 1906เคอเมนเตอชวาตะวันออกจีเรบน1 เมษายน ค.ศ. 1906เคอเมนเตอชวาตะวันตกเกอดีรี1 เมษายน ค.ศ. 1906เคอเมนเตอชวาตะวันออกมากัซซาร์1 เมษายน ค.ศ. 1906เคอเมนเตอซูลาเวซีใต้มาเกอลัง1 เมษายน ค.ศ. 1906เคอเมนเตอชวากลางปาดัง1 เมษายน ค.ศ. 1906เคอเมนเตอสุมาตราตะวันตกปาเล็มบัง1 เมษายน ค.ศ. 1906เคอเมนเตอสุมาตราใต้เปอกาโลงัน1 เมษายน ค.ศ. 1906เคอเมนเตอชวากลางเซอมารัง1 เมษายน ค.ศ. 1906เคอเมนเตอชวากลางซูราบายา1 เมษายน ค.ศ. 1906เคอเมนเตอชวาตะวันออกเตอกัล1 เมษายน ค.ศ. 1906เคอเมนเตอชวากลางเมดัน1 เมษายน ค.ศ. 1909เคอเมนเตอสุมาตราเหนือมาลัง1 เมษายน ค.ศ. 1914เคอเมนเตอชวาตะวันออกซูกาบูมี1 เมษายน ค.ศ. 1914เคอเมนเตอชวาตะวันตกบินไจ1 กรกฎาคม ค.ศ. 1917เคอเมนเตอสุมาตราเหนือเปอมาตังซียันตาร์1 กรกฎาคม ค.ศ. 1917เคอเมนเตอสุมาตราเหนือตันจุงบาไล1 กรกฎาคม ค.ศ. 1917เคอเมนเตอสุมาตราเหนือเตอบิงติงกี1 กรกฎาคม ค.ศ. 1917เคอเมนเตอสุมาตราเหนือซาลาตีกา1 กรกฎาคม ค.ศ. 1917เคอเมนเตอชวากลางมาดียุน20 มิถุนายน ค.ศ. 1918เคอเมนเตอชวาตะวันออกโมโจเกอร์โต20 มิถุนายน ค.ศ. 1918เคอเมนเตอชวาตะวันออกปาซูรูวัน20 มิถุนายน ค.ศ. 1918เคอเมนเตอชวาตะวันออกโปรโบลิงโก1 กรกฎาคม ค.ศ. 1918เคอเมนเตอชวาตะวันออกซาวะฮ์ลุนโต1 กรกฎาคม ค.ศ. 1918เคอเมนเตอสุมาตราตะวันตกบันจาร์มาซิน1 กรกฎาคม ค.ศ. 1919เคอเมนเตอกาลีมันตันใต้มานาโด1 กรกฎาคม ค.ศ. 1919เคอเมนเตอซูลาเวซีเหนือบันดาอาเจะฮ์17 พฤษภาคม ค.ศ. 1946โกตาโอโตนมเบอาเจะฮ์เบิงกูลู17 พฤษภาคม ค.ศ. 1946โกตาโอโตนมเบเบิงกูลูจัมบี17 พฤษภาคม ค.ศ. 1946โกตาโอโตนมเบจัมบีเปอกันบารู17 พฤษภาคม ค.ศ. 1946โกตาโอโตนมเบเกอปูเลาวันรีเยาซีบลกา17 พฤษภาคม ค.ศ. 1946โกตาโอโตนมเบสุมาตราเหนือบันดาร์ลัมปุง17 พฤษภาคม ค.ศ. 1946โกตาโอโตนมเบลัมปุงปนตียานัก14 สิงหาคม ค.ศ. 1946เคอเมนเตอกาลีมันตันตะวันตกซูราการ์ตา5 มิถุนายน ค.ศ. 1947 ฮามินเตอโกตาชวากลางยกยาการ์ตา8 มิถุนายน ค.ศ. 1947 ฮามินเตอโกตาเขตพิเศษยกยาการ์ตาปาดังปันจัง23 มีนาคม ค.ศ. 1956โกตาเกอจิลสุมาตราตะวันตกปายากุมบุฮ์23 มีนาคม ค.ศ. 1956โกตาเกอจิลสุมาตราตะวันตกโซลก23 มีนาคม ค.ศ. 1956โกตาเกอจิลสุมาตราตะวันตกบาลิกปาปัน 4 กรกฎาคม ค.ศ. 1959โกตาปราจากาลีมันตันตะวันออกซามารินดา 4 กรกฎาคม ค.ศ. 1959โกตาปราจากาลีมันตันตะวันออกบาตัม7 ธันวาคม ค.ศ. 1983โกตามาดียาเกอปูเลาวันรีเยาบีตุง15 สิงหาคม ค.ศ. 1990 โกตามาดียาซูลาเวซีเหนือเด็นปาซาร์15 มกราคม ค.ศ. 1992โกตามาดียาบาหลีตาเงอรัง27 กุมภาพันธ์ ค.ศ. 1993 โกตามาดียาบันเตินมาตารัม26 กรกฎาคม ค.ศ. 1993 โกตามาดียานูซาเติงการาตะวันตกจายาปูรา2 สิงหาคม ค.ศ. 1993 โกตามาดียาปาปัวปาลู22 กรกฎาคม ค.ศ. 1994 โกตามาดียาซูลาเวซีกลางเกินดารี3 สิงหาคม ค.ศ. 1995 โกตามาดียาซูลาเวซีตะวันออกเฉียงใต้กูปัง11 เมษายน ค.ศ. 1996 โกตามาดียานูซาเติงการาตะวันออกเบอกาซี16 ธันวาคม ค.ศ. 1996 โกตามาดียาชวาตะวันตกตารากัน8 ตุลาคม ค.ศ. 1997 โกตามาดียากาลีมันตันเหนือบันจาร์บารู20 เมษายน ค.ศ. 1999 โกตามาดียากาลีมันตันใต้จีเลอกน20 เมษายน ค.ศ. 1999 โกตามาดียาบันเตินเดปก20 เมษายน ค.ศ. 1999โกตามาดียาชวาตะวันตกดูไม20 เมษายน ค.ศ. 1999 โกตามาดียาเกอปูเลาวันรีเยาเมโตร20 เมษายน ค.ศ. 1999 โกตามาดียาลัมปุงเตอร์นาเต20 เมษายน ค.ศ. 1999 โกตามาดียามาลูกูเหนือบนตัง4 ตุลาคม ค.ศ. 1999 โกตากาลีมันตันตะวันออกโซรง4 ตุลาคม ค.ศ. 1999 โกตาปาปัวตะวันตกเฉียงใต้บาตู21 มิถุนายน ค.ศ. 2001 โกตาชวาตะวันออกเบาเบา21 มิถุนายน ค.ศ. 2001 โกตาซูลาเวซีตะวันออกเฉียงใต้จีมาฮี21 มิถุนายน ค.ศ. 2001 โกตาชวาตะวันตกลังซา21 มิถุนายน ค.ศ. 2001 โกตาอาเจะฮ์ลกเซอมาเว21 มิถุนายน ค.ศ. 2001 โกตาอาเจะฮ์ลูบุกลิงเกา21 มิถุนายน ค.ศ. 2001 โกตาสุมาตราใต้ปาดังซีเดิมปูวัน21 มิถุนายน ค.ศ. 2001 โกตาสุมาตราเหนือปาการ์อาลัม21 มิถุนายน ค.ศ. 2001 โกตาสุมาตราใต้ปราบูมูลิฮ์21 มิถุนายน ค.ศ. 2001 โกตาสุมาตราใต้ซิงกาวัง21 มิถุนายน ค.ศ. 2001 โกตากาลีมันตันตะวันตกตันจุงปีนัง21 มิถุนายน ค.ศ. 2001 โกตาเกอปูเลาวันรีเยาตาซิกมาลายา21 มิถุนายน ค.ศ. 2001 โกตาชวาตะวันตกบันจาร์11 ธันวาคม ค.ศ. 2002 โกตาชวาตะวันตกบีมา10 เมษายน ค.ศ. 2002 โกตานูซาเติงการาตะวันตกปาโลโป10 เมษายน ค.ศ. 2002 โกตาซูลาเวซีใต้ปารียามัน10 เมษายน ค.ศ. 2002 โกตาสุมาตราตะวันตกตีโดเร25 กุมภาพันธ์ ค.ศ. 2003 โกตามาลูกูเหนือโตโมฮน25 กุมภาพันธ์ ค.ศ. 2003 โกตาซูลาเวซีเหนือโกตาโมบากู2 มกราคม ค.ศ. 2007 โกตาซูลาเวซีเหนือซูบูลุซซาลัม2 มกราคม ค.ศ. 2007 โกตาอาเจะฮ์เซอรัง10 สิงหาคม ค.ศ. 2007 โกตาบันเตินตูวัล10 สิงหาคม ค.ศ. 2007 โกตามาลูกูซูไงเปอนุฮ์21 กรกฎาคม ค.ศ. 2008 โกตาจัมบีกูนุงซีโตลี26 พฤศจิกายน ค.ศ. 2008 โกตาสุมาตราเหนือตาเงอรังใต้26 พฤศจิกายน ค.ศ. 2008 โกตาบันเติน
หมายเหตุ
 ในขณะนั้นใช้ชื่อ "บาตาฟียา"
 ในขณะนั้นใช้ชื่อ "กูตาราจา"
 ในขณะนั้นใช้ชื่อ "ตันจุงการัง-เตอลุกเบอตุง"

 ดูเพิ่ม 
 อำเภอของประเทศอินโดนีเซีย
 เขตการปกครองของประเทศอินโดนีเซีย

 อ้างอิง 

หมวดหมู่:หน่วยการบริหารของประเทศอินโดนีเซีย

อินโดนีเซีย